Matkapuhelinnumerot Suomessa

Tämä artikkeli käsittelee matkapuhelinnumeroita eli matkaviestinverkkojen numerointia Suomessa.

Suomessa matkaviestinverkot ja -palvelut numeroidaan puhelinnumeroilla, jotka alkavat joko 04 tai 050. 

## Numeron muoto

### Suuntanumero
Matkapuhelinnumeron alussa on 3–5 numeroa pitkä suuntanumero. Suuntanumero alkaa numeroilla 04 tai 050. Varattuna on myös numeroilla 059 alkava alue. 

Suuntanumerot ovat alkaneet numerolla 0 vuodesta 1996. Sitä ennen käytettiin 94- ja 950-alkuisia suuntanumeroita.

### Numeron pituus
Matkapuhelinnumeron pituus on 7–13 numeroa. Pituus tarkoittaa tässä pituutta kotimaisessa muodossa ilman maatunnusta +358. Esimerkiksi numeron 040 123 4567 pituus on 10 numeroa.

Uusien annettavien matkapuhelinnumeroiden pituus on 9–11 numeroa. Tavallisin pituus on 10 numeroa, mutta myös lyhyempiä 7- ja 8-numeroisia matkapuhelinnumeroita on olemassa. 

049-alkuiset numerot ovat muita pidempiä: niiden pituus on 12 numeroa. Matkaviestinverkkojen ohivalintavaihteiden kutsunumeroiden pituus on 7–11 numeroa.

## Numeron käyttö
Kotimaassa matkapuhelimeen soitetaan valitsemalla puhelinnumero sellaisenaan. 

Ulkomailta soitettaessa matkapuhelinnumeron eteen valitaan ulkomaantunnus (usein 00), Suomen maatunnus 358 ja numeron ensimmäinen nolla jää pois.

Kielitoimiston mukaan matkapuhelinnumero esitetään tavallisesti ryhmittelemällä numerot 3 tai 4 numeron ryhmiin välilyönnillä eroteltuna. Viivoja tai sulkeita ei käytetä:040 123 4567Kansainvälisessä muodossa sama matkapuhelinnumero on:+358 40 123 4567

## Suuntanumerot
Suuntanumero kertoi aiemmin, minkä teleyrityksen verkkoon matkapuhelinnumero kuului. Puhelinnumeroiden siirto operaattorilta toiselle on ollut mahdollista 25. heinäkuuta 2003 alkaen, eikä pelkän numeron perusteella enää voi päätellä, minkä teleyrityksen numerosta on kysymys. Tiedon siitä, minkä teleyrityksen verkossa numero on, saa osoitteesta http://www.siirretytnumerot.fi/.

Suuntanumerot myöntää Viestintävirasto. Aiemmin myönnettiin 3-numeroisia suuntanumeroita, mutta nykyisin myönnettävät suuntanumerot ovat 4 tai 5 numeroa pitkiä. Teleyritykset voivat halutessaan luovuttaa numeroalueitaan toisten teleyritysten käyttöön. Tällaiset alueet on esitetty luettelossa kohdissa ”poikkeukset”.

### 040

* 040 Telia Finland Oyj
* Poikkeukset:
** 04092 Line Carrier Oy
** 04094 Setera Oy
** 04095 Globetel Oy

Alun perin 040 oli Telecom Finlandin, myöhemmältä nimeltään Soneran, GSM-numeroiden numeroalue.

### 041

* 041 DNA Oyj

Alun perin 041 oli Telivon, myöhemmin Telia Finlandin (ennen vuoden 2003 TeliaSonera-fuusiota) numeroalue.

### 042

* 042 Telia Finland Oyj

Alun perin 042 oli Telecom Finlandin, myöhemmältä nimeltään Soneran, numeroalue.

### 043

* 0431 Vapaa (aiemmin Turun Puhelin)
* 04320 Cuuma Communications Oy (GSM Suomi Oyj 2007–2009, Dicame Oy 2009–2013)
* 04321 Cuuma Communications Oy (GSM Suomi Oyj 2007–2009, Dicame Oy 2009–2013)
* 04322 Enreach Oy (aiemmin Benemen Oy)
* 04323 Länsilinkki Oy
* 04324 UAB B2B Network (aiempi nimi UAB Nord Connect)
* 04325 Nettia Oy (aiemmin Suomen Turvallisuusverkko Oy)
* 04326 Lancelot Telecom B.V.
* 0435 Suomen Erillisverkot Oy
* 0436 DNA Oyj (aiemmin TDC Oy Finland)
* 0437 Suomen Erillisverkot Oy
* 0438 DNA Oyj (aiemmin Turun Puhelin, sittemmin Auria Networks, myöhemmin TDC Oy Finland)
* 0439 Suomen Erillisverkot Oy (aiemmin Turun Puhelin, sittemmin Auria Networks)

Alun perin 043 oli Finnet-ryhmän numeroalue, joka oli myönnetty vuonna 1997. Alueen numeroiden käyttö oli jaettu Finnet-yhtiöiden keskinäisellä sopimuksella. Kun sopimuksen voimassaolo oli lakannut, numeroalueet 0431, 0438 ja 0439 jäivät Turun Puhelimen käyttöön vuoden 2001 lopussa. Muut alueet palautuivat joko samassa yhteydessä tai jo aiemmin reserviin, mistä ne on myöhemmin otettu uudelleen käyttöön.

### 044

* 044  DNA Oyj

Alun perin 044 oli Suomen Kolmegeen UMTS-numeroalue. Alue siirrettiin DNA:lle vuonna 2001.

### 045

* 0450 Setera Communications Oy vuodesta 2024 (Telia Finland vuosina 2007–2024)
* 0451 Elisa Oyj (aiemmin Saunalahti Group Oyj)
* 0452 Elisa Oyj
* 0453 Elisa Oyj

0454:

* 04540 Vapaa (aiemmin MobiWeb Limited)
* 04541 Vapaa (aiemmin Hämeen Puhelin, sittemmin Telia Finland)
* 04542 Nokia Networks
* 04543 Nokia Networks
* 04544 Nokia Networks
* 04545 Interactive Digital Media GmbH (aiemmin SCNL Truphone)
* 04546 Vapaa (aiemmin IPIFY Limited, vuoteen 2018 NextGen Mobile Limited)
* 04547 SMS Provider Corp. (aiemmin Mundio Mobile (Finland) Limited)
* 04548 Vapaa (aiemmin Voxbone S.A.)
* 04549 Twilio Ireland Ltd.

0455:

* 04550 Suomen Erillisverkot Oy (aiemmin Wirile Oy)
* 04551 Vapaa (aiemmin Suomen Turvallisuusverkko Oy)
* 04552 Suomen Erillisverkot Oy
* 04554 Suomen Erillisverkot Oy
* 04555 Nokia Networks (aiemmin Global Networks Switzerland AG)
* 04556 Väylävirasto (alkujaan Ratahallintokeskuksen GSM-R-verkko) 
* 04557 Vapaa (aiemmin Compatel Limited) 
* 04558 Vapaa (aiemmin Calltoall Oy, sittemmin Suomen Turvallisuusverkko Oy) 
* 04559 Vapaa (aiemmin RSL COM ja AinaCom, sittemmin MI Carrier Services AB) 

0456:

* 0456 Elisa Oyj (aiemmin Jippii Group eli Saunalahti)

0457:

* 04570 Ålands Telekommunikation Ab
* 04571 Vapaa (aiemmin Tismi BV)
* 04572 Telavox AB / Telavox OY
* 04573 Ålands Telekommunikation Ab
* 04574 DNA Oyj
* 04575 Ålands Telekommunikation Ab
* 04576 DNA Oyj
* 04577 DNA Oyj. Poikkeukset:
** 045770 Wireless Maingate Oy
** 0457735 Giga Mobiili Oy
** 045775 Setera Communications Oy
** 045778 Wireless Maingate Oy
** 045779 Wireless Maingate Oy
* 04578 DNA Oyj. Poikkeukset:
** 045782 Benemen Oy
** 045783 European Mobile Operator Oy
** 045785 Navigil Oy
** 045787 European Mobile Operator Oy
** 045788 Line Carrier Oy
* 04579 DNA Oyj

0458:

* 0458 Elisa Oyj

### 046

* 046 Elisa Oyj
* Poikkeukset:
** 046710–046714 Line Carrier Oy
** 04687 Line Carrier Oy

Alun perin 046 oli Radiolinjan numeroalue.

### 047 (ei käytössä)

* 047 Liikenne- ja viestintäviraston numeroreservissä

### 048 (poistunut käytöstä)

* 048 Liikenne- ja viestintäviraston numeroreservissä. Aiemmin Telecom Finland (Sonera) kaukohaku. 

### 049 (koneiden välinen viestintä)

* 04940 Telia Finland Oyj
* 04941 Ukkoverkot Oy
* 04942 Telit Wireless Solutions GmbH
* 04944 DNA Oyj
* 04946 Elisa Oyj

Numeroalue 049 on nykyisin tarkoitettu koneiden väliseen viestintään. Numeroalueita väliltä 0490–0494 voidaan myöntää käyttöön, kun taas alueet 0495–0499 ovat reservissä. 

Alun perin 049 oli Telecom Finlandin (myöhemmin Sonera) NMT-verkon numeroalue. Alue vapautui muuhun käyttöön, kun NMT 450 -verkko suljettiin vuoden 2002 lopussa. Tuohon asti olivat käytössä alueet 0491, 0492 ja 0493.

### 050

* 050 Elisa Oyj
* Poikkeukset:
** 0509520000-0509529999 Moontalk Oy

Alun perin 050 oli Radiolinjan numeroalue.

### 059 (ei käytössä)

* 059 Liikenne- ja viestintäviraston numeroreservissä

## Vanhat suuntanumerot (vuoteen 1996 asti)
Matkaviestinten suuntanumerot vaihdettiin vuonna 1996. Vanhat numerot lakkasivat toimimasta 12. lokakuuta 1996. Numerot muuttuivat seuraavasti:

* 940 → 040 Telecom Finland Oy GSM
** 9400 → 0400
* 9422 → 0422 Telecom Finland Oy NMT (Ringo)
* 948 → 048 Telecom Finland Oy kaukohaku
* 949 → 049 Telecom Finland Oy NMT
* 950 → 050 Oy Radiolinja Ab GSM
** 9500 → 0500

## Lyhytnumerot
Radiolinja on aikanaan myynyt niin sanottuja lyhytnumeroita. Lyhytnumero on muotoa 050-1xxx, 050-2xxx tai 050-6xxxx. Lyhyitä 7-numeroisia myytiin tiettävästi noin 280 kappaletta, kun taas 8-numeroisia meni noin 6&nbsp;800. Lyhytnumeroita myytiin Radiolinjan osakeliittymän hankkijoille 5&nbsp;000 markalla. Osa numeroista on edelleen käytössä.

## Katso myös

* Operaattoritunnus
* Suuntanumero

## Lähteet

*Liikenne- ja viestintävirasto: Matkaviestinverkkojen suuntanumerot

### Viitteet